Езоп
Магаре и щурци

Превод от старогръцки: Тодор Сарафов, 1967

chitanka.info

Едно магаре чуло щурци да пеят. Останало очаровано от приятния им глас и завидяло на таланта им. Запитало ги с какво се хранят, че могат да издават такива звуци. А те отговорили:

— С роса.

Магарето зачакало роса и умряло от глад.

Така и тези, които се стремят към нещо против природата си, не само не го постигат, но си докарват и големи страдания.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.